เรื่องร้องเรียน: ตึกแถวห้องหัวมุม 265  ซ่อมแซม รื้อของเก่า ทุบปูน ต่อเติม และอื่นๆ โดยไม่กั้นแผ่นพลาสติกกันฝุ่น หรือวัสดุกันฝุ่น กันเสียง กันกระแทกทรุดแตกหัก ทำให้บ้านข้างเคียงในซอยแตงโม เดือดร้อนจากฝุ่น เสียงดัง และเศษวัสดุปิดกั้นทางระบายน้ำ ก่อให้เกิดปัญหาความสะอาด ปลอดภัย และความผาสุขในชุมชน โดยเจ้าของบ้านและผู้รับเหมาไม่ได้แสดงความรับผิดชอบใดๆทั้งสิ้น แม้ชาวบ้านใกล้เคียงจะได้บอกกล่าว และขอร้องหลายครั้งแล้วก็ตาม ทางเขาไม่เคยสนใจและใส่ใจในความเดือดร้อนของเพื่อนบ้านทั้งสิ้น ประการสำคัญ ไม่ได้ปฏิบัติตามข้อกำหนดของกฏหมาย และอาจจะไม่ได้ขออนุญาตในการซ่อมแซมอีกด้วย รวมถึงการยึดพื้นที่ส่วนกลางของชุมชนที่เจ้าของบ้านมิได้เป็นเจ้าของกรรมสิทธิ (ไม่มีโฉนด) มาให้เป็นที่จอดรถ ที่ปลูกต้นไม้ของตนเองอย่างผิดกฎหมาย
การดำเนินการของเจ้าหน้าที่: เจ้าหน้าที่ฝ่ายโยธา สำนักงานเขตธนบุรี  ดำเนินการตรวจสอบตามที่ผู้ร้องแจ้ง พบอาคารเลขที่ 265 ทำการปรับปรุงซ่อมแซมอาคาร โดยไม่มีมาตราการป้องกันฝุ่นละอองและเศษวัสดุตกหล่น ทั้งนี้ได้แจ้งด้วยวาจาให้ติดตั้งมาตราการฯ โดยเคร่งครัดแล้ว และแจ้งเจ้าของอาคารให้มาแสดงหลักฐานและชี้แจงข้อเท็จจริงกรณีดังกล่าวด้วยแล้ว
ความเห็นของผู้แจ้ง: ขอขอบคุณผู้บริหาร และฝ่ายโยธา สนง.เขตธนบุรีที่ตั้งใจดำเนินงานให้อย่างเร่งด่วนภายใน 1 สัปดาห์ จนในวันนี้เจ้าหน้าที่เขตนำหนังสือไปติดหน้าตึกแถวเลขที่ 265 แล้ว แต่ปัญหาที่เกิดจากการต่อเติมดัดแปลงตึกแถวดังกล่าวยังคงมีต่อไปเรื่องฝุ่น เสียงดัง กลิ่น และอันตรายจากการทีาช่าง/คนงานสูบบุหรี่ขณะในตึก  ดังนั้นดิฉันจึงจำเป็นต้องเดินหน้าขอความเป็นธรรมเพื่อคุ้มครองชีวิต สุขภาพ และทรัพย์สินของดิฉันและคุณพ่ออายุ 94 ปีค่ะ
พื้นที่: แขวงวัดกัลยาณ์ เขตธนบุรี กรุงเทพมหานคร